
Ardelio della Bella 
vjersko-prosvjetni radnik dalmatinske Hrvatske. 
Uz dvjestagodišnjicu smrti (f# 3. prosinca 1737). 


Dosta su rijetki u nas, koji poznaju i samo ime ovoga 
velikog i vanrednog muža, čije ime se nekoć pronosilo s 
kraja na kraj Dalmacije i daleko preko njenih granica, 
muža, o kojem je još sedamdeset otprilike godina nakon 
njegove smrti, spominjući divan njegov misijonarski rad, 
napisao splitski kanonik Matija Čulić! ove riječi: »..,, za- 
poče svetim pohodjenjem ob(h)oditi mista od Dalmacije 
prija podložna vladanju mletačkomu, a sada cesarskomu, 
s neizrečenom duhovnom koristju, da njegova uspomena u 
istinu glasiti će se i živiti do svrhe svita, kako veli Duh Sveti: 
Et memoria ejus vivet in aeternum«, Na Čulićeva usta pro- 
govara tadašnja Dalmacija, no već prije njega sudili su 


onako suvremenici della Belle, napose brojni neposredni 


svjedoci njegova svetog života i golemog, neobično plod- 

noga rada. U te svjedoke spada i njegov drug u radu i 

Redu, Zvan Lovro Camelli, koji mu je skoro iza smrti na- 
pisao životopis,? ' , 

MEĐU HRVATSKIM PUKOM 

Della Bellu smije Dalmacija ubrajati među svoje ve- 

like ljude, makar i nije bio njezin rođeni sin. Kolijevka mu 

je bila u Foggii, gradu negdašnje kraljevine Napuljske, 

gdje se rodio 14, veljače 1655," od oca Donata rodom iz 


* Dr.Matija Čulić izdao »Pisme duhovne različne sastavljene 
od nikih poštovanih crkovnjakov...«. Mleci 1805, (Seb, Coleti) 4% 


str, 422, (1, Kukuljević, Bibliografia Hrvatska 1, 1865, str, 31), 


* Breve ragguaglio della vita del P, Ardelio della Bella D. C. 
D, G., missionario nella Dalmazia, Scritto dal P. Gian, Lorenzo Ca- 


:melli della međesima Compagnia, Modena, Tip. Pontificia ed Arcive- 


scovile dell' Immacolata Concezione, 1888 (8% str. VII, 94). Camelliev 
je rukopis priredio za tisak i popratio bilješkama o. Tito L. Botta- 


* .gisio. — Ivan Lovro Camelli, rođen u Pistoji 10. lipnja 1692., stupio 


u Red 3, svibnja 1714. (Catal. trienn, Rag. 1720., 1727.). Profesor u 


Dubrovniku 1717—1720., gdje je kao svećenik djelovao 1725—1728. 


Od 1728—1762 pripadao je rezidenciji u Splitu. Naučio je vrlo dobro 


“hrvatski, pa je i izdao nekoliko inače nepoznatih knjižica na hrvat- 
«skom jeziku u Mlecima 1727. (Tako Ljetopis dubrovačkoga kolegija 


»Alcunae Memoriae« uz g. 1727, Gl, VRELA I PRINOSI sv. 1., 1931., 


:str, 56) , 


š Camelliev datum rođenja (2. veljače 1655.) ne će biti ispra- 
van. Za 14, veljače svjedoče trogodišnji šematizmi dubrovačkog ko- 


"legija 1690., 1705., 1711, — Prezime jedni pišu Delabella, drugi Della- 
bella, neki Della Bella, no on sam u prikazu svog rječnika Karlu 
Pisaniu potpisao se: della Bella, pa sam zato odabrao taj oblik. 

Firenze, zbog čega su Ardelia smatrali »Fiorentinom«. 
Ipak on pripada Dalmaciji, skoro svim kolikim radom svog 
dugoga života i svojom nesebičnom ljubavlju, s kojom ju 
je prigrlio kao svoju drugu domovinu, Nju je od prvog 
časa, kad je g. 1681. stupio na njezino tlo u Dubrovniku, 
toliko zavolio, da je odlučio posvetit joj sve svoje umne i 
fizičke sile i svoje obilato znanje. Zato je i uzeo željeznom 
ustrajnošću učiti hrvatski jezik, a kako je bio izvanredno 
darovit, usvojio ga je tako, da su ga suvremenici držali 
jednim od prvih poznavalaca našega jezika. S pravom veli 
prof, Vladoje Dukat, da »njegovo za stranca upravo stu- 
pendno poznavanje hrvatskoga jezika« još i danas zapa- 
njuje.* 

MA Prije nego je stupio u Isusovački red (2. veljače: 
1677), svršio je filozofski triennium u Napulju, gdje je i 
slušao tri godine oboje pravo. U Redu je nakon novicijata 
još jednom učio govorništvo, zatim je bio tri godine pro- 
fesor u Dubrovniku (1681—1684). Teološki studij (1684— 
1688) na Gregorijanskom sveučilištu u Rimu. završio je: 
javnom disputom, znak, koliko su profesori cijenili njegovo 
znanje. Poglavari mu namijeniše profesuru viših nauka, te 
ga nakon dva kraća boravka u Dubrovniku (1688/89 i 
1690/91) postaviše profesorom filozofije u Perugii (1691— 
1694). Ali njega je srce vuklo u Dalmaciju, da pučkim mi- 
sijama poradi za vječno dobro naroda, i kad mu starješine: 
vrućoj želji udovoljiše, pohiti u Dubrovnik, kamo stiže 15. 
kolovoza 1694. Ja Sasi : 

S njim je došao i znameniti pučki misijonar o. Domi- 
nik Bruno, koji je gorio željom da u vjerskom pogledu po- 
mogne kršćane u Turskoj, te je znajući već dobro grčki tako: 
živo prionuo učiti hrvatski, da je u kratko vrijeme toliko 
naučio, koliko bi drugi istom u nekoliko godina. Za Bruna 


je Dubrovnik bio samo prolazna postaja: nadao se, da će: 


mu se otvoriti Balkan, ta velika tamnica ugnjetavanih kr- 
šćana, i da će kao apoštolski trudbenik zaredati od sela do 
sela sve do Carigrada, pa je zato imao na umu da nauči i 
turski. Za njegovu svrhu činio:mu se ipak hrvatski jezik kuđ 
i kamo važniji i od turskoga i od grčkoga. Međutim njegova 
se osnova razbi, jer mu dubrovačko podneblje nije prijalo 
zdravlju, te se on u listopadu 1695. vrati u Napulj, gdje je 
nakon veoma plodnog apoštolskog rada umro 14. rujna 
1730." 


“Vl. Dukat, Dubrovačko izdanje Dellabellina »Dizionarija« 
(Rad 237, 1929, str, 240). 








Dvije godine (1694—1696) della Bella je sa žarom i 
duhom -apoštola Pavla držao misije, kad ih morade pre- 
kinuti zbog velikoga turskog rata, koji je uskomešao že- 
mlje od Dunava do Crne Gore. Na Veliku Gospojinu 
1696. preuze della Bella službu rektora dubrovačkoga ko- 
legija i ostade u njoj do 20. travnja 1702. Iste godine 
premješten je u Firenzu za profesora skolastičke teologije 
(1702/03). Tu se našao u teškoj dvoumici: u jednu ruku 
želja ga je vukla na mučni apoštolski rad a Dalmaciji, u 
drugu posluh ga je vezao da bude profesor u Firenzi. Kako 
je bio tanke savjesti i zdušno nastojao vršiti u svemu volju 
Božju, započe 8. prosinca 1702. pobožnost deset petaka 
na čast sv. Franje Ksavera, velikog apostola Indije i Ja- 
pana, da bi mu u Boga isprosio dalmatinske misije. Želja 
mu se doskora ispunila: znameniti splitski nadbiskup 
Stjepan Cosmi preko mletačkog poslanika u Rimu ishodio 
je u Isusovačkoga generala Tirza Gonzaleza, da mu Red 
dade na raspolaganje della Bellu, čije se ime već pročulo 
Dalmacijom. Kad je nekako u isto vrijeme i dubrovačka 
republika zaiskala u Gonzaleza našeg Ardelia, general uđo- 
volji i Cosmiu i Dubrovniku tako, da je della Bella imao 
djelovati i u mletačkoj Dalmaciji i u dubrovačkoj repu- 
blici, pače i u Turskoj, I tako se u jeseni g. 1703. otisne iz 
Ancone na more put grada sv. Vlaha, Za strašne oluje, 
koja je zaskočila lađu jedne noći nedaleko otoka Visa, 
razbije se lađa o jedan školjić, a della Bella teškom mu. 
kom spasi život držeći se cijelu noć za vršak niskoga ško- 
ljića, izvrgnut udaru vjetra i valova. 

Zimi, kad ne bi držao misija po mletačkoj Dalmaciji, 
boravio je u dubrovačkom kolegiju, ali nije besposličio,* 
Ako je čeznuo za dalmatinskim misijama, nije to bilo zbog 
želje za lagodnijim životom: taj je mogao, da je htio, imati 


5 Život napisao Dominik Moscati D. I., Vita del Padre Dome- 
nico Bruno della Compagnia di Gesu (4% str, 345), Napoli 1736, O 
runovim osnovama za naše krajeve gl, u Moscatia str, 29 ss, 


"Od g. 1704, do 1730. nalazi se delia Bella u šematizmu du- 
brovačkoga kolegija, no u isti mah i u šematizmu splitske »misije«, 
kasnije rezidencije, koja je spadala mletačkoj redovničkoj provinciji, 
dok je Dubrovnik pripadao rimskoj. Na molbu glasovitog makarskog 
biskupa Nikole Biankovića i drugih dalmatinskih biskupa mletački je 
senat g. 1713. odredio, da se iz državne blagajne svake godine dade 
za dva dalmatinska misijonara Isusovačkog reda dvjesta dukata, koja 
bi svota 1720. povišena na 300. dukata, za svakoga po 150. Godine 
1722, uređena bi u Splitu stalna rezidencija s dva, poslije tri Oca. 
GL. Farlati, Illyricum Sacrum III (1765) str, 523, : 


: 


u izvjesnoj mjeri u kolegijima gradova prosvijetljene Ita- 
lije. On je dobro znao, što ga čeka: život pun teškog rada 
i mnogog stradanja. Za vrijeme od kojih 35 godina obašao 
je 17 biskupija, neke od njih i više puta, držao je misije 
u gorskim, često besputnim krajevima podnoseći studen i 
žegu, snijeg, led i vjetar. Spavao bi često u kukavnim ko- 
libama, u štali, pojati, na stepenicama oltara koje samotne 
crkvice, u sakristiji. Nije se plašio izvrći opasnosti svoje 
zdravlje, pa i život. U nekom zabitnom mjestu ninske bi- 
skupije obolio je na očima od prevelike vlage, da je 40 
dana bio gotovo slijep. Više je puta od teška truda tako 
klonuo, te se mislilo, da mu je kucnuo zadnji čas. Volio je 
poći u najzapuštenije krajeve, pomagati najbjednije, kao 
na pr. mornare mletačkih galija, siromašne bolesnike u bol- 
nicama, zatočene u tamnicama. Bila mu je prava slast po- 
učavati u vjeri neuke. Prema siromasima i bolesnicima bio 
je milostiva srca, razdavao bi im sve što je smio i mogao. 
Uza svoj naporan i mučan rad sprovodio je život pokor- 
nika. Dodamo li tome njegovu duboku i spontanu pobož- 
nost, njegovu nesebičnu ljubav i dobrotu prema svakomu, 
njegovu obrazovanost i vanredni besjednički dar, onda ra- 
zumijemo, otkud onaj neobični ugled kod svih, i najodlič- 
nijih staleža, onaj silni utjecaj, kojim je sve osvajao, u 
prvom redu duše za Boga i kršćanski život, jer za tim je 
jedino išao, Sve to, pa i aureola svetosti, zajamčeno je 
svjedočanstvom vjerodostojnih očevidaca, među kojima 
nalazimo čitav niz biskupa, u čijim je biskupijama dje- 
lovao. 


Njegove misije izazivale bi opće gibanje, koje nas 
sjeća djelovanja velikih pučkih propovjednika XIV. i XV. 
stoljeća. S della Bellom se u tom mogu kod nas mjeriti još 
samo dvojica: Dubrovčanin o. Bernard Zuzzeri! i o. Juraj 
Mulih." Gibanja nastala njegovim misijama nisu bila nalik 
rijeci, koja nabuja i domala oteče ne ostavivši traga: della 
Belline su misije rađale trajne plodove i u pojedincima i 
u masama, kako jednodušno potvrđuju suvremenici. Obično 
se držao ove metode. Ujutro bi držao prvu propovijed, 
prema potrebi već u svanuće, da mognu seljaci otići na 
svoje poslove. Poslije objeda poučavao je u kršćanskom 


7 O Zuzzeriu gl. VRELA I PRINOSI sv. 6 (1936) str. 72—107. 
8 O Mulihu gl. VRELA I PRINOSI sv. 5 (1935) str. 93—126. 

nauku, buduć je nepoznavanje vjerskih istina i kršćanskih 
dužnosti bilo tako rašireno u vrlo mnogim krajevima, da 
je to danas teško vjerovati. Večerom bi držao drugu pro- 
povijed, koju bi u svakoj misiji po nekoliko puta završio 
oštrim bičevanjem, da dade Bogu zadovoljštinu za grijehe 
i da potakne grješnike na skrušenje. Sate i sate bi ispo- 
vijedao, blag i strpljiv s neukima, koji se nisu umjeli pravo 
ispovjediti, Svak bi od njega otišao izmiren s Bogom i utje- 
šen, Velike je uspjehe imao u mirenju zavađenih, pri čemu 
su se događali upravo dramatski prizori, kad bi ljuti dotad 
neprijatelji hrlili jedni drugima u zagrljaj suze roneći, a 
često bi zaplakala čitava crkva. Tko bi izbrojio one, koji 
su vraćali, što su prisvojili prevarom, krađom, otimači- 
nom! Mnogo je truda ulagao i u tom vanredno uspijevao, 
da se uklone rđavi običaji i javne sablazni, da se iskorijeni 
psost i kletva, da procvate bogoljubnost i pravi kršćanski 
život. Njemu ne bi mogli odoljeti ni najokorjeliji grješnici, 
U nekom je mjestu naišao na 14 razbojnika; svojom očin- 
skom dobrotom i uvjerljivim riječima svih je četrnaest 
predobio za čestit život, a uredio je stvar i s vlastima, da 
su se mogli vratiti kućama, Neko je selo zadarske nadbi- 
skupije bilo na vrlo rđavu glasu poradi krađa i drugih 
opačina, Tu su se ljudi, štono riječ, večerom obuvali, a 
jutrom izuvali. Došao della Bella da tu održi misiju. Žup- 
nik misli, ne će biti koristi: osam se godina trudi, da pri- 
vede narod kršćanskom življenju, pa sve uzalud; tko će 
jarce pretvorit u ovce! Započe misija. Ljudi grnu na pro- 
povijedi, da čuju čovjeka, koji govori kao prorok, Narod 
se okrenuo, da ga nije bilo prepoznati. Na rastanku sve 
je plakalo, staro i mlado, i još je veliko mnoštvo ispratilo 
Božjeg čovjeka dobar komad puta. Do malo dana eto njih 
tri stotine u procesiji u susjedno mjesto, gdje je bila slije- 
deća misija, Pače poslaše ti obraćenici nekoliko svojih 
ljudi nadbiskupu Vinku Zmajeviću u Zadar, da mu ispred 
čitavog sela zahvale, što ih je usrećio misijom. Više takvih 
i sličnih stvari donosi Camelli u della Bellinu životopisu, 
a obilato ih ima u opširnim izvješćima, koja su se sačuvala 
u rukopisu iz onih davnih vremena.? 


* U generalnom arkivu Isusovačkog reda, Sign, V. 1 
326 v—387 v; 477 1—487 r. — O della Bellinim Zi oker eo 
Franje Hamerla u KALENDARU SRCA ISUSOVA I MARIJINA za 
$. 1920. (Zagreb 1920) str. 142—150. 

' PISAC HRVATSKOG RJEČNIKA 

Nakon ovoga kratkog i, priznajem, blijedog prikaza 
della Belle misijonara red je da koju reknem o della Belli 
leksikografu i govorniku. Svojim »Dizionariom« talijansko+ 
latinsko-hrvatskim i.svojim krasnim crkvenim besjedama 
stekao je časno mjesto u povijesti hrvatske knjige. 

Sastavljanje rječnika stvar je, kako je poznato, 
veoma teška i mučna. Kod della Belle dolazi u obzir još 
i okolnost, da mu hrvatski jezik nije bio materinski, Osim 
toga on je bio misijonar svakom žilicom svog bića, njegov 
život bila je akcija, rad za duše. Ne iznenađuje nas dakle, 
kad on u predgovoru »Dizionaria« priznaje, da mu je 
mučni rad na rječniku bio još mučniji tim, što je to posao 
suhoparan, kao da hodaš pješčanom pustinjom. Valjalo je 
pročitati mnogo knjiga i iz njih vaditi riječi i fraze; ne 
kaže on, ali se zna, da mnoga djela pjesnika, koja je pro- 
učio, tada još nisu bila tiskana, morao se dakle služiti ru- 
kopisima. Kad je već golemo djelo bilo gotovo, zaustav- 
ljala ga je, veli, misao auktora »Onomasticona«, da se iz- 
davač rječnika izlaže prigovorima »cenzot&a i cenzorčića 
(censores et censorculi)«, Ipak ga izdaje, jer je tako na- 
redio njegov poglavar (jamačno general Reda Mihovil 
Anđeo Tamburini, 1706—1730): Pred što će rječnik ući u 
tisak, dao ga je na uvid zadarskom nadbiskupu Zmajeviću, 
a pomno ga je pregledao pjesnik-opat Ignacije Gjorgjić 
(Jurjević), tako i još nekoliko osoba vještih hrvatskom je- 
ziku. Svi su ga, kaže, nagovarali, da bi rječnik izdao, i eto 
on ih je poslušao. 

Rječnik, tiskan u Mlecima g. 1728., ima svega 1029 str, u četvrtini 
(22: X 17 em). Prvih 12 nepaginiranih strana sadržava naslov, posvetu 
upravitelju Dalmacije Karlu vitezu Pisaniu, predgovor, popis citiranih 
pisaca i dozvole za tiskanje. Od slijedećih 50 strana s posebnom 
paginacijom (1—50) prve četiri zapremaju nekoliko uputa za pisanje 
i izgovaranje hrvatskih riječi i jedno poglavlje o naglasku (pozna 
samo tri), zatim (str. 5—50) gramatiku hrvatskog jezika (Istruzioni 
Srammaticali della lingua illirica). Slijedi korpus »Dizionaria« s no- 
vom paginacijom 1—785; zatim (opet s novom paginacijom 1—177) 
abecedni popis latinskih riječi i talijansko im značenje (Index La- 
tino - Italicus): taj je popis očito trebao poslužiti vještima latinskom, 
a manje vještima talijanskom jeziku, da pomoću latinske riječi nađu 
talijansku ili hrvatsku. — Napokon slijede na 5 (nepag.) strana 
ispravci pogrješaka glavnog rječnika, a na zadnjoj strani ispravci 
omašaka latinsko-talijanskoga »Indexa«. 


Appendini"“ kaže, da je dubrovački svećenik dum 


10 Notizie istorico-critiche sulle antichita, storia e letteratura 
de' Ragusei t, 2 (Dubrovnik 1803) str, 303. 

Jure Matijašević (Mattei, 1675—1728) bio jedan od tro- | 
jice, kojima je dubrovačka »Akademija. dangubnijeh« 
(Academia Otiosorum) povjerila sastavljanje hrvatskog 
rječnika, i da je već i započeo raditi na njemu prije nego 
se preselio (1710) u Rim, gdje je umro g. 1728 (13. pro- 
sinca); s mnogo je truda skupio zbirku svih tiskanih i ne- 
tiskanih djela napisanih na hrvatskom jeziku od Dubrov- 
čana, koju je na samrti (alla morte) poklonio biblioteci 
Isusovačkoj u Dubrovniku, no sada se ne zna, gdje se na- 
lazi, Iz te zbirke (raccolta), veli dalje Appendini, izvadio 
je (cavd) della Bella svoj »Dizionario illirico«.! Iz ovih 
Appendinievih podataka izvodi Šafažik,“ da je della Bella 
gradio svoj »Dizionario« na Matijaševićevim predradnjama. 
Na dlanu je, da tu Appendini govori samo o Matijaševiće- 
voj zbirci dubrovačkih pisaca. Za gramatiku veli Šafarik 
da joj je po staroj predaji auktor I. Gjorgjić, no kako Ša- 
fafik ne donosi izvora, njegov se navod ne može kontrolirati. 
Uostalom Šafašik i sam priznaje, da to nije sigurno; jedno 
stoji, veli, da je Gjorgjić »revidirao« i gramatiku i Dizio- 
nario, »kako to i sam della Bella priznaje«. Ni tu Šafašik 
nije točan: della Bella samo kaže, da je Gjorgjić »pre- 
gledao« njegovo djelo »veoma pomno« (con accurata di- 
ligenza !'ha ancora veduta). Nama je teško vjerovati, da 
bi della Bella zatajio ime I. Gjorgjića, kad bi taj bio auk- 
tor gramatike, 

Jezik »Dizionaria« zove della Bella »bosanski i du- 
brovački, koji se drži najboljim«. On je bez sumnje sku- 
pljao građu za svoj rječnik i iz živoga govora za svog mi- 


jac. Ja Ako je doista Jure Matijašević na samrti poklonio onu 
zbirku pisaca Isusovcima u Dubrovniku, onda ju della Bella nije 
mogao upotrijebiti za sastavljanje »Dizionaria«, jer je taj tiskan iste 
godine, kad je Matijašević umro (1728). Ili je dakle dum Jure davno 
prije poklonio Isusovcima svoju zbirku ili se radi o slijedećoj stvari. 
Matijašević je s ostalim svojim stvarima ostavio u Rimu i svoju 
biblioteku od koje 4000 knjiga bratu si Vlahu, a taj je svom sinu 
Isusovcu Ivanu Mariji Matijaševiću, poznatom sabiraču građe za po- 
vijest. Dubrovnika, poklonio dum Jurinu korespondenciju, sačuvanu 
do danas u Franjevačkoj biblioteci u Dubrovniku (pod br, 205—207., 
u novoj numeraciji br. 423—425, tiskanoga kataloga). GL. Dr, M. 
Rešetar, Pisma Ignjata Đurđevića (Đorđića) i Dum Đura Matijaše- 
vića (Mattei), u zborniku Jug. Akad. »GRAĐA za povijest književnosti 
hrvatske« knj, XI (1932) str. 124—125. 

32 Paul Jos. Šatašik; Geschichte der illyrischen und kroatischen 
Literatur, Aus dessen handschriftličhem Nachlasse herausgegeben 
von Jose# Jireček. (Prag 1865, Verlag von Friedrich Tempsky) 
str, 110. : 

sijonarskog djelovanja, koje ga je dovodilo u doticaj s lju- 
dima raznih mjesta i krajeva i raznih dijalekata, ali u 
glavnom je gradio rječnik na jezičnom blagu pisaca, »du- 
brovačkih i dalmatinskih«, što ih citira, »a mogao sam ih«, 
veli, »citirati gotovo za sve riječi, no odustao sam od toga, 
da knjiga ne izađe odveć omašna«. Della Bella je dakle 
ozbiljno shvatio svoju tešku zadaću, kad se latio posla da 
napiše rječnik književnog jezika. 
Iz popisa pisaca (Catalogo degli autori), iz kojih navodi citate 
ili iz kojih je ne spominjuć im imena ili djela izvadio riječi i fraze, 
vidimo, da je daleko pretežnije crpao iz djela pjesničkih. Od prozaik 
su navedeni u popisu samo ovi: Matej Alberti (1555—1624), Oficij 
Bl. Djevice Marije (1617), — Anđeo Gučetić O, P. (1553—1604), Ro- 
zario B. Dj. Marie (I. dio 1596., IL, dio 1598.), — Bartol Kašić D. I. 
(1575—1650), Perivoj od dievstva (1625. i 1628.), Život Gospodina 
Našega Isukrsta (s dodanim životom B. Dj. Marije, koji della Bella 
navodi napose, 1637), Ritual Rimski (1640), — Aleksandar Komulović 
D. L (1548—1608), Zrcalo od ispoviesti (1606., 1611., 1633., 1704), -— 
Ignacije Gjorgjić (1675—1737), Život sv. Benedikta (tiskan istom 
1784). Ne navodi se u popisu Kašićev prijevod Tome Kempenca (Pi- 
smo od nasledovanja Gospodina Našega Jezusa, 1641), no citira se u 
rječniku, Tako i bosanski Franjevac Ivan Bandulavić i Bačanin fra 
Mijo Radnić, jedina dva pisca, koji nisu ni iz Dubrovnika ni iz Dal- 
macije, Od pjesnika navode se u popisu samo općenito (Raz. —- 
razne pjesme, Composizioni varie): Babulina-Bunić, Vučićević-Bunić, 
Burešić, M, Držić (1 1567), Dimitrović (f 1554), Hektorović (f 1572), 
Đ. Držić (T 1501), L Gjorgjić, Ivan Gundulić, Ivanišević, F, Luka- 
rević, M. Vetranić (i 1576). Poimence pak navode se u popisu ovi 
pjesmotvori: Gundulić, Dubravka, Pjesni pokorne kralja Davida (1621. 
i 1630.), Suze sina razmetnoga (1622., 1623.), Osman (prvih pet pje- 
vanja tiskano istom g. 1801., a čitavo djelo 1826. u Dubrovniku), — 
Hektorović, Ribanje, — D. Zlatarić, Elektra, Ljubmir, — Gjorgjić, 
Saltjer slovinski (1729), Uzdasi Mandaljene pokornice (1728), — VI. 
Minčetić, Trublja Slovinska (1665), Zorka, — N, Nalješković (% 1587), 
»Knjige« (pjes. poslanice), Komedije — M, Držić, Tirena. Della 
ella citira, a da ne navodi u katalogu Paška Primovića (tragikomed, 
»Euridika«), Zlatarićeva prvorođenca Šimuna i Palmotića (Kristiadu 
1632), koga ipak spominje kao izvor u predgovoru, Udara u oči, da del- 
la Bella ne navodi u katalogu i ne citira nekih pjesničkih djela izdanih 
tiskom, kaošto su Zoranićev pastirski roman »Planine« (1569), Lu- 
cićeva »Skladanja izvrsnih pisan razlicih« (1556), Barakovićeva »Vila 
Slovinka« (1613), Marulićeva »Judita«_(1521., 1522), Karnarutićevo 
»Vazetje Sigeta grada (1584) i »Smrt Pirama i Tižbe« (1586., 1627). 
To je tim čudnije, što je ipak lakše služiti se tiskanim djelima nego 
rukopisnim, Tima posljednjima služio se on veoma mnogo, tako oso- 
bito Gundulićevim »Osmanom«, tiskanim istom poslije gotovo 200 
godina nakon pjesnikove smrti. Teško da je mogao doći do rukopisne 
»pjesničke enciklopedije« Splićanina Kavanjina_(% 1714), kojoj je 
natpis »Povist vanđelska bogatoga a nesrećna Epulona i ubogoga a 
čestita Lazara«  (1861., 1913), »velepjesan« u 32.658 stihova. Ako 
hoćemo pravo, ne smijemo della Belli upisati u grijeh, što nije crpao 
građu iz većeg broja prozaika i pjesnika, premda je on ipak upo- 

trijebio mnogo više pisaca nego što ih navodi. I ovako je izvršio 
divsko djelo, koje nas to jače zapanjuje, što ga je izveo kraj svoga 
opsežnog i vrlo napornog misijonarskog i ostalog rada. 

Novo je unio u svoj rječnik tim, što ga je svega pro- 
tkao raznolikim cvijećem ubranim s velikom ljubavlju na 
hrvatskom Parnasu. Katančić mu je to zamjerio,“ ali u 
tom nije imao pravo, Pjesničkim citatima auktor je suho- 
parnom rječniku dao neki posebni čar, razbija jednoličnost 
i, što je osobito vrijedno istaknuti, upoznavao široke slo- 
jeve s hrvatskom lijepom knjigom, a mogao je također 
utjecati na literarni ukus u pogledu stila. I 

U potvrdu značenja riječi ne škrtari della Bella sti- 
hovima, a ne navodi samo jedan stih ili samo dio stiha, 
nego po više stihova, pa i čitave kitice, kadšto i nekoliko 
njih. Pri tomu se opaža, kako nastoji podati što više srod- 
nih izraza. 

Kod riječi fama tumači on izraze »spargere fama« i »spargersi 
fama« sa: proglasiti, razglasiti, glasiti, prosipati glas, prosuti glas, 
prostrijeti glas; glas se razide, rashodi, razvijesti, razglasi, stere, 
pronese, glas prši. 


i Glaseć carskim dobitnikom 
Kraljevića Vladislava. (Osman). 
I prosiplju brži od vjetra 
Po svem gradu gorke glase. (Palm.) 
I kako se glas pronio 
Bješe, mnozijeh rad čudesa, 
Da je on opet oživio. (Palm.) 
U čas jedan ovi se 
Glas po malu gradu stere. (Palm.) 
Jur na krilih od vjetara 
Glas po svemu svijetu prši. (Osman). ' 
Farsi glorioso, esser glorioso, gloriam consequi, steći slavu, sloviti: 
Čas(t) njegova i dobitje 
Neka u vječnoj slove slavi. (Palm.) 


Sunčanica mlada i lijepa 
Od k& slovu svud kriposti. (Osm.) 


Gdi su mla(d)ci prigizdavi, Pored s' suncem u vijek sjati? 

Plemeniti i bogati, Ah što je od njih sad ostalo 

Ki cjenjahu njegda u slavi Neg li u zemlji zemlje malo, 
(Gund., Suze) 


Piantare i padiglioni, ponere tentoria, sterati šatore, metnuti šatore: 


13 »Tantam testium copiam, počtarum praesertim, quibus no- 
vos condere mundos licitum est, et quos manibus quotidie terimus 
quive non ejusdem omnes farinae censeantur«. M. P. Katančić, De 
Istro “pd accolis commentatio, Budae 1798, (Kod Šafafika o. €. 
str, 110). ' 

Na brijeg jedan šator meće, A vrh njega i noć veće : 
Konj odsjeda tia kom jaše, Crni šator svoj steraše. (Osm.) 
Kadšto za jedan izraz, da ga protumači, navodi čitave opise 
(descrizioni), Tako 'na pr, za »paese fertile, ferax regio, država 
plodna, mjesto obilno« donosi iz »Osmana« zoran i krasan opis plod- 

noga kraja: 


Dvakrat ovdi zlatne pčele Kite zlatne i rumene 

U ljeto se jedno roje, Vise o dubju voća zrela 

I tolikrat ovce bijele Pod kijem traje dni ljubene 
Jagančiće kote 'svoje; Čeljad mirna i vesela,  ' 


Ima u rječniku strana, koje upravo vrve stihovima, 
tako strana 541. i 542., gdje se tumače riječi »parlare« i 
»parola« s izvedenicama: tu, na strani i pol, ima 26 citata 
iz pjesnika! Sudeći od oka moglo bi biti u »Dizionarju« 
4—5000 citata iz pjesnika i prozaika. sdf di 
| Pred sam rječnik stavio je della Bella već spome- 
nutu uputu »za lako čitanje i pisanje hrvatskih riječi pi- 
sanih slovima talijanskima«; tu u posebnom poglavlju go- 
vori o akcentu, no u tom nije bio osobite sreće, kako je 
već pokazao Dr. Bosanac,“ koji ipak s pohvalom konsta- 
tira, da je della Bella shvatio važnost akcenta i kvantiteta 
u hrvatskom jeziku. Za njegovu je gramatiku Bosanac 
utvrdio, da je gotovo sasvim rađena po Kašićevoj grama- 
tici iz g. 1604., čim je doduše rečeno, da boluje od istih 
nedostataka, ali to ne umanjuje zasluga della Belle: od 
Kašićevih »Institutionum linguae Illyricae libri duo« mi- 
nulo je više od 120 godina, dok se našao čovjek (pa još 
stranac), koji je izdao gramatiku hrvatsku i tim doskočio 
velikoj potrebi. Poslije trebalo je 80 godina, da nam 
Appendini (i on stranacl) poda novu gramatiku, namije- 
njenu, kao i della Bellina, u prvom redu Talijanima, 
"Do danas nema svestrane stručne studije o della 
Bellinom »Dizionariu«. Bosanac je solidno pretresao samo 
gramatiku, dok je Dukat napisao vrlo vrijednu raspravu! 
e drugom izdanju »Dizionaria«, što ga je priredio dubro- 
vački kanonik Petar Bašić i izdao . 1785. u Dubrovniku.!“ 
Ispoređujući oba izdanja Dukat dolazi do (ne izrečenog) 
zaključka, da je Bašić i stvarno i tehnički znatno dotjerao 
della Bellino djelo, premda i Bašiću nalazi opravdanih 
prigovora. ' 





“4 Dr, Stjepan Bosanac, Ocjena Dellabelline gramatike. Prilog 
za (hlistoriju hrvatske gramatike. (NASTAVNI VJESNIK knj. IX., 
sv. 4. 1901.; str, 529—561). ; : : 

15 Vladoje Dukat, Dubrovačko izdanje Dellabellina »Diziona- 
rija« (RAD knj. 237, Zagreb 1929, str, 235—272). seri 

15 Dva sveska 4% str. LVI, 395 i 448, 

GOVORNIK 


Za svoga dugog života della Bella je održao golem broj 
propovijedi što na misijama, što u Dubrovniku, Zadru i Splitu. 
Propovijedi je pripravljao veoma pomno; da li je sve pro- 


opovijedi pisao, ne možemo ustanoviti, no svakako ih.je na- 


pisao mnogo više, nego što ih danas imamo: O svojem pri- 
pravljanju propovijedi kaže u jednom »razgovoru« održanom 
u dubrovačkoj »Skupštini Dobre Smrti«: »Znam, da tko se 
dostoji slušat me, ne dohodi za zamiriti moje riči, moj iz- 


govor; svak će momu uboštvu razumiti, poznajući, da kako 


se dičim biti vaš srcem, službom i ljubavlju, tako nastojim 
biti i jezikom. Toliko veće, da stavljam svu pomnju, za tako 
plemenitu moju gospodu služiti. Slagam sad iznova ove go- 
yore ne s malim trudom, pišem sve rič po rič, da bi mogo 
ikako ih reći. Ne ostaje mi vrime za na pamet dobro naučiti..,« 
(»Razgovor« XXVI, str. 123). Kad su dva posljednja Isu- 
sovca, Volpini i Soldo, valjda £. 1771.,'" ostavljala Split, po- 
kloniše della Bellin rukopis s njegove 53 propovijedi split- 
skom kanoniku Mafeju Čuliću. Taj je dar Čuliću bio to draži, 
što je već dulje vremena želio, da mu, kako veli u predgovoru 
tiskanom izdanju,“ »upadu u ruke Pripovidanja ili duhovni 
Razgovori, od kojih moglo bi se naučiti lipost i čistoća slo- 
vinskoga jezika«. 


Kako della Bella svojih »Pripovidanja« »niti je izpravio 
ni sve dovršio«, Čulić nemajuć sam vremena da rukopis spre- 
mi za tisak, povjeri taj posao nekom svom neimenovanom pri- 
jatelju. Da li je Čulićev prijatelj mijenjao jezik izvornika? 
Veoma je vjerojatno, da ne kažem sigurno, da je della Bella 
svoje duhovne besjede izrečene u Dubrovniku (a to su gotovo 
sve tiskanog izdanja) napisao u ijekavskom govoru, pa je 


17 Te godine nalazi se splitska rezidencija zadnji put u šematizmu 


redovničke provincije mletačke. $ ' 

** RAZGOVORI 1 PRIPOVIDANJA ;/ OZA ARDELIA DELLA 
BELLA / FIORENTINA on dj ISVSOVE / DATA NA SVITLOST 
!/ Od Pripostovanoga D. MATTIA CIULICHIA kanunika | Spliske Zark- 
ve Poglavite, i Parvostolne / Dalmazie, i sve Croazie. | [Znak: ptica na 
liri] U.MLETCI / PO ADOLFU CESARE /'S' Dopusctegnem Cesarovim. i 


Jedan primjerak, vrlo dobro sačuvan, ima knjižnica Isusovačke 


rezidencije u Dubrovniku. 

prema tome po svoj prilici besjedama dao ikavsko ruho ne- 
znani izdavač, koji inače, čini se, nije dirao u della Bellin 
jezik. Čulić naime, kako sam veli »Štiocu«, uvelike je cijenio 
baš »čistoću i lipost, kojom su pisani« ti duhovni govori, pa 
ih je htio podati kao »jedan dar mlogo koristan i ugodan 
svemu Slovinskomu Narodu, za da u ove naše strane razplo- 
du se njegovi sveti nauci i da ne pogine naš u toliko kralje- 
vina razplodjen, a ne učen jezik«. 
U nastavku izdiže Čulić vrsnoću propovijedi della Belle: 
»Ja te ne ću, dobrostivi Štioče, mlogo zadržati hvaleći lipost, 
izvrsnost i čistoću Slovinskoga jezika i plemenito niko i ugo- 
dno skladanje sasvim neobičajno do sada Slovinskim pripo- 
vidaovcima, s kojom on ureši i nakiti ova svoja govorenja. 
Niki su jošće živi u Splitu, a takojer i u druga mista, koji su 
ga čuli pripovidati, i svidoci su, s kojim hrabrenstvom, jakosti 
i žestočinom rič Božju navišćivaše, i u isto doba većekrat pri- 
rečenja,** ka im činjaše, prija i posli njegove smrti kušali su 
izpunjena. Spominju se, da množ svake vrsti čeljadi k njemu 
pristupaše za slušati ga, a najbolje ti isti sam po sebi brez 
ovi(h) svidočanstva moćeš [= moć ćešl štijući još zaviše ra- 
zabrati i zapoznati«. ' 
Da izdavač nije dirao u sam auktorov jezik, vidi se i 
po tomu, što je naumice ostavio »nike riči tebi neobičajne da 
i(h) razumiš, na misto kojih mogao se (della Bella) služiti 
 razumnijima«. Čulić to opravdava ovako: »Imaš znati, da 
kako je on proštio Pisaovce najglasovitije, tako hotio se 
s nji(h)ovim istima služiti, za neka ne poidu u zaboravu, i da 
ne bude patvoren kako neznac našega jezika, pokle složi one 
toliko korisne knjige (t. j. »Dizionario«), ke ustišću (sic) riči 
da može Iitaljanin lakše jezik Slovinski naučiti, i što nikor 
od nas ne bi vridan učiniti. Zato gori imenovane riči biti će 
zabiližene, ke ćeš naći na svrhu ovi(h) knjiga s tvojom većom 
koristju stomačene«, Izdavač je Čulićevu riječ iskupio na str. 
252., gdje se nalazi »Skazalo od niki(h) riči od svi(h) nera- 
zumni(h)«; tih »nerazumnih riči« ima u »Skazalu« svega samo 
25, uz svaku njezina zamjena, na pr. čepati — tlačiti, čerga 
— tenda (u »Dizionariu« s. v. »tenda« ima: šator, čerga i 
tenda), čini — čari, gonetati — prorokovati, jemanje — ja- 
matva (u »Diz« s. v. »vendemmia«: jematva, jemanje, tr- 
ganje), srđe — prikazi paklene, zajazati — pomrčati. 
U »Uspomeni« moli izdavač »pridragoga štioca«, neka 
mu oprosti, »ako sve riči nerazumljive u ovi(h) knjiga ne 





1 proroštva. 

naideš u zgora imenovanu skazalu: uzrok bi nemoć, koja me 
naskoči u isto vrime od upečatjenja, što mi jošte ne dopusti 
da ti ponapravim druge ine koje su postećene (sic), ke sam 
ćeš moć ponapraviti«. Bolest, a još više nevještina izdavača 
bit će skrivila i to, da ovo dragocjeno djelo vrvi nebrojenim 
tiskarskim pogrješkama, koje ga do zla boga nagrđuju, osim 
što je izdavač još i veoma nedosljedan u pravopisu. 
š ' 


Kada su tiskane della Belline propovijedi? Na djelu 
naime nije označena godina tiska. Kukuljević u »Bibliografiji 
Hrvatskoj (Zagreb 1860) veli, da je tiskano g. 1805., tako i 
Šafačik, a od novijih bibliografa Sommervogel, Bibliothčque 
de la Comp. de Jćsus t. I. (1890) col. 1150 s. v. »Bella«) sa- 
mo taj pogrješno razlikuje dva djela izdana od Čulića: jedno 
bi bilo »Razgovori nauka krstianskoga«, 4" str, 259 (Mleci, 
bez godine), drugo »Razgovori i Pripovidanja«, 4" str. 258 
(Mleci 1805). Vrijeme izdanja možemo približno odrediti iz 
Čulićevih riječi u predgovoru (str. 3), da je Dalmacija prije 
bila podložna »vladanju mletaškomu, a sada cesarskomu«, 
Dalmacija je došla u vlast Habsburga mirom u Campoformiu. 
u listopadu g. 1797. i ostala do mira u Požunu 26. prosinca 
1805, Drugi su put Habsburgi dobili Dalmaciju u jeseni g. 
1813., kad su je nakon pada Napoleona I. zauzeli carski ge- 


“nerali Tomašić i Milatinović. Francusko doba (26. XII. 1805. 


do jeseni 1813.) vjerojatno ne dolazi u obzir. Izvodimo to iz 
okolnosti, što se među pretplatnicima na str, 256. nalazi apo- 
štolski vikar fra Grga Ilijić, a taj je umro 1, ožujka 1813.," 
dakle još za francuske vladavine u Dalmaciji. Preostaje dakle 
vrijeme od 1797. do 1805. Moglo bi se istina posumnjati, da 
li Čulić s izrazom »vladanje cesarsko« misli francusko ili 
austrijsko, Vjerojatnije austrijsko, 

Po Čulićevu svjedočanstvu della Bella je skoro sve 
»Razgovore« održao na sastancima bratovštine (»skupšćine«) 
Dobre Smrti, »kad se nahodiaše vladalac nji(h)ove Učionice 
postavljene u stolnom gradu Republike Dubrovačke..., a 
Pripovidanja u istoj njiovoj veloj crkvi, i zato su upisani 
načinom njiova izgovaranja«, Della Bella, »vladalac Učionice« 
t. j. rektor kolegija 1696—1702., bio je propovjednik bratov- 
štine Dobre Smrti od školske godine 1697/98 do 1699/1700., 
dakle tri godine. Nekoliko puta spominje u besjedama Du- 


2 Fra Mijo Batinić, Djelovanje Franjevaca u Bosni i Her- 
cegovini, Sv, 3. (Zagreb 1887) str. 190, m 

brovnik, u kojem govori. Tako na pr. u drugoj propovijedi na: 


uskrsni utorak (str. 211): ».... i premda vaš grad od dubrava 
svoje ime uzima i poteže, ništa nemanje jest plemeniti i naj- 
lipši perivoj, koji. svu slovinsku zemlju uresiva«. Go- 
voreći na prvu nedjelju Došašća o dobročinstvu otkupljenja 
ovako apostrofira Dubrovčane:  »Zato isto, gospodo moja 
Bogu virna, kojoj Privišnji osobitim providjenjem uzdržo je 
prid nevirnostim (= nevirnošću) za toliko vika i uzdržat će 
Mida i oda kih, levate capita vestra luzdignite: 
še] kako sv 2 naš i i 
ovaku Pcodaska. eta Crkva,“ naša mati, Isukrstovim. 


x 
Od izdanih duhovnih besjeda »Razgovori« 

zapremaju daleko veći dio knjige (str. 5163. pa Pb A a 
246), otprilike dvije trećine.  »Pripovidanja« (Propovijedi) 
ima samo trinaest, I jednim i drugim besjedama zajednička 
je živost i neposrednost: della Bella ne govori nekud u da- 
ljinu, on neprestano razgovara sa slušateljima, otkriva nji- 
hove misli, odgovara na njihove tihe prigovore, na njihova 
pitanja, koja mu tobože stavljaju, i tako nastaju dialozi. 

vor mu je slikovit, sav protkan citatima iz Sv. Pisma i: 
svetih Otaca crkvenih, koje dobro pozna, pa zgodama iz svete 
i profane Povijesti, crticama i primjerima iz svagdašnjega 
života. Dobro on pozna ljudsku dušu, u kojoj umije probuditi 
redom sva čuvstva.  Slušatelja drži napeta od početka do 
kraja. Velika njegova ljubav prema čovjeku, produhovljena 
dubokom spoznajom vječnih istina, osjeća se i onda, kad kori" 
i opominje. Već tiskana njegova riječ djeluje na misaona ćo- 
dia veoma masnu koliku je negdje silu imala riječ g0- 
rorena, nošena dubokim etosom ži ž £ 
na“ i svetom življenju! SR, RAP MR # Pain u 
: anje nego mnogi drugi na glasu propovjednici i 
i della Bella u potkrepu svog razlaganja La dis a irm - 
i stvari iz mitologije klasičkih naroda. U tom je i on bio 
dijete svog vremena, prožetog humanističkom obrazovanošću 
Od rimskih filozofa osobito rado navodi Seneku. Čulić mu 
zamjerava, što na svetom mjestu daje riječ neznabošcima: 
»Naći ćeš paka, da on često donosi u njima potvrdjenja, pri- 
čice i pripovisti iz knjiga poganski(h) pisaoca, sve stvari, koje- 





1 U evanđelju na prvu nedj. Došašća, Luk. 21, 25—. 
j ; : 2, 33; Della Bella. 
Sai idr mokto na 21, 28: Levate capita vestra, quoniam appropin- 
le *T . 24 La: 
mr Moran io vestra: Uzdignite glave vaše, ere se približava odkup-- 

se od sadašnji(h) razumnika. dostojno kude,.hule i ne trpe, 
ka nepristojne pripovidaovcima Božje riči. Ali dosta je reći 
za njegovo opravdanje; da je ovo treći vik od kad i(h) je 
složio i da tribovaše mu sliditi načine općene svim pisaovci- 
ma onoga doba, i od kojih ne izosta podpuno izbavljen ni isti 
veliki i glasoviti Otac Segneri«. : 

Koliko je della Bella u svojim duhovnim besjedama iz- 
voran, to bi trebalo istražiti i utvrditi posebnom studijom. 
Izvornost je dakako dosta širok pojam: od apsolutne izvor- 
nosti, koja je tek nedostiživ ideal, do one, koja nije daleko 
od plagijata, a zapravo se već i ne smije zvati izvornost, ima 
u crkvenom govorništvu raznih stepena relativne, ali ipak 
prave izvornosti, koja već danoj građi daje stvaralačkom 
snagom nov oblik, kombinacijom činjenica i asocijacijom 
ideja otvara nove vidike, finom psihologijom dovodi do ne- 
nadanih spoznaja, budi jake osjećaje i snažnu odluku za više 
i savršenije življenje, dostojno čovjeka i kršćanina. U tom 
je smislu della Bella svakako izvoran, a njegove besjede, ma- 
kar ih on i nije do kraja izgladio za tisak, idu među naše 
najbolje crkvene besjede, koje su ugledale svijetlo do dana 
današnjega. One su i nakon više od dva stoljeća aktualne, 
pa bi zavrijedile, da se izdaju tiskom. Prije bi ih valjalo ude- 
siti prema današnjem književnom jeziku, ali samo toliko, da 
se mognu lako razumjeti, ne skidajući s njih baš svu patinu 
časne i drage starine. Tko bi to učinio, zadužio bi i propo- 
vjednike i mlade levite, koji se spremaju da danas sutra na- 
viješćaju riječ Božju. K 

Prije nego iznesemo na ogled nekoliko odlomaka, red 
je da bar koju kratku reknemo o završetku života »apoštola 
Dalmacije«, 

U sedamdeset i devetoj godini života (1733) pade mu 
kap i učini kraj njegovu radu. Toga glasnika, poslanog od 
Začetnika života, primi sveti muž s potpunom odanošću u 
volju Božju. Odsad je bio tako rekavši samo tijelom na zemlji, 
dok mu je duša čeznula za vječnim sjedinjenjem s Bogom u 
blaženstvu. Sve je vrijeme provodio u molitvi, a to je raz- 
govor s Bogom, i u čitanju pobožnih knjiga. U toku od četiri 
godine, koliko je bolovao, kap ga je udarila još nekoliko puta; 
Dobro pripravljen na smrt kreposnim življenjem, okrijepljen 
(26. stud. 1737.) utjehom svete vjere, potpuno spokojan pre- 
dade 3. prosinca dušu Bogu, koga je ljubio nada sve, Bio je 
treći dan prosinca 1737., dan, kad Crkva čini u liturgiji spo- 
men sv. Franje Ksaverskoga, njegova dragog zaštitnika i uzora 

u apoštolskom radu, Smrt je tako preobrazila njegovo lice,?* 
da ga se nisi mogao nagledati, i svak je bez straha pristupao 
da mu poljubi ruku, osobe duhovnog i svjetovnog staleža, 
žene, djeca, mladići. Gdjekoji su se otimali za predmete, 
kojima se u životu služio, mnogi su molili, da im se dade 
komadić njegovih haljina, nešto kose, da im bude uspomena 
ili kao »moći«, Zadušnicama u prvostolnoj crkvi (4. XIL) pri- 
bivao je čitav Split, na čelu nadbiskup, zastupnik mletačke 
republike, kaptol i ostali kler, sve škole i veliko mnoštvo gra- 
đana, Dugačka povorka ispratila je mrtvo tijelo u crkvu Naše 
Gospe na Poišanu, gdje je ostalo izloženo do 5 sati navečer, 
kad bi položeno u lijes: na prsa mu metnuše olovnu pločicu 
s urezanim imenom i prezimenom, a lijes zapečatiše pečatima 
Isusovačkog reda i javnog kancelara grada Splita i sahraniše 
u grobnici, koju je odstupio grof Dujam Benedetti. 


Dne 11. i 20. prosinca održane su dvije druge vrlo sve- 
čane zadušnice s posmrtnom besjedom, glazbom i katafalkom, 
na kojem se nalazila slika pokojnikova učinjena od Mihovila 
Lopusignuolia, velikog štovatelja o. Ardelia. Prve je zaduš- 
nice priredila »Škola sv. Josipa«, kojoj je pokojnik bio bra- 
tim, u katedrali, a druge »Škola sv, F. ranje Ksavera«, u crkvi 
Oratorijanaca sv. Filipa Neria. Posmrtne besjede izrekli su 
Dr. don Ivan Petar Komarić i don Jakov Dudan, negdašnji 
pitomci Hrvatskoga Kolegija u Loretu. 


Zadarski nadbiskup Vinko Zmajević (1670—1745), velik 
štovalac della Belle, dao je u Rimu od vješta umjetnika ure- 
zati u bakar poznati portret, koji se čuva u Isusovačkoj re- 
zidenciji u Splitu. Lijepu reprodukciju metnuo je Čulić na 
čelo »Razgovora i Pripovidanja«. Na dnu slike stavio je 
Zmajević ove riječi: 


*2 Očevidac o. Camelli piše: »Un' altra cosa staordinaria successe 
da noi osservata e da me raccontata a piči medici e fu, che morto il 
servo del Signore perdč affatto la sua fisonomia naturale di maniera che 
osservandolo noi rimanemmo fortemente stupiti non sapendo a che a- 
scriverlo; ma dopo due ore in circa cominicid a ripigliarla e migliorarla 
sempre pil a tal segno che tirava a sč gli occhi dei riguardanti e si 
moto che fanciulli, giovani, donne ed ogni altra di quelle persone che 
solevano aver dell' orrore ai cadaveri non provavano alcun ribrezzo, 
anzi non si saziavano di rimirarlo«. (O, c, str, 84). 

28 Da je taj portret (s napisom) doista dao napraviti Zmajević, 
potvrđuje i Ljetopis dubrovačkoga kolegija, gdje je i zabilježeno, da je 
Portret napravljen u Rimu. Smijemo nagađati, da je rimski umjetnik 
radio po Lopusignuolievoj slici. Ako je ovo nagađanje ispravno, onda bi 
rimski portret bio u bitnim crtama vjeran. 

P. ARDELIUS DELLA BELLA 
Soc. Iesu Dalmatiae Missionarius. Obiit Spalati 3 
Xbris 1737. aet. 83. charitate in pauperes, zelo 
animarum, et cultu B. M. S. V. ione 
či: O, Ardelio della Bella iz Družbe Isusove, 
ašijemca Dinbsnti Umro 3, prosinca 1737, u 83, godini 
života, velik ljubavlju prema siromasima, gorljivošću za spas 
duša, štovanjem Blažene Marije vazda Djevice. 


IZBOR IZ DELLA BELLINIH GOVORA 


Kao prilog evo na ogled tri odlomka iz della a 
duhovnih besjeda. Odlomci, ako i ne aji sa i K. 
mih besjeda, daju ipak bar neki pojam o njima i neku s ia 
o besjedniku, Da poštovanom čitatelju djasano pažojih a ž 
samu stvar, neke sam riječi, izraze i oblike zamijenio : , 
našnjima ili ove stavio u uglate zagrade. U . * ra 
ima tragova dubrovačkog ijekavskoga dvora, PREmo a : 
besjede, u koliko su izrečene u Dubrovniku, bile pisane ije 
kavski. Ja sam te X mrena ostatke u odlomcima po 
ikavi i tekst bio jednoličan. 
e ha kovina na Čistu srijedu: »Dobra svitovna 
jesu tašta, čemerna i nestavna«, Motto: »Spomeni se, čoviče, 
da si prah i u prah ćeš se povratiti«, AŠ 

Potresnim riječima doziva u pamet prolaznost i he 
svih svjetovnih dobara, kojima se ljudi toliko zanose. a : 
su nalik siromahu, koji sanja, da je bogat, a kad ia probu i 
vidi, da je ostao siromašan. Zato slušateljima e s pro 
rokom Izaijom: Probudite se, koji prebivate u prahu! 

V.... Sniva speći umoran težak, da je našao zlatnu rudu, : 2 
velikoj radosti radi našasta blaga misli, kako će svoje danke jere i 
u velikoj obilnosti; nu kada ga spanje ostavi, videći da je sve tašćina 
i da se sred uboštva kao prije nahodi, svoj varavi san i laživu sreću 
proklinje. U snu je bogat, na javi je ubog. Bogat je dakle, kad . kia 
ništa ne ćuti, ali netom oči otvora, snivano blago iščezava , ,. Nu, ka va 
su ova dobra, koja jesu samo kad spiš, koja samo jesu, kad te na 
razumljiva svist vara? Koje li su ovo slađosti, koje tadara jesu, ka 
nisu? Somnus illum divitem facit, evigilatio brege 
rem. (Sv. Augustin). Bogata si, mlada si, vesela, dvorena, pre ali 
u spanju: ah da bi se probudila! Probudite se, pro : Ž e ea 
jedan put viče još Joel prorok; probudite sei spoznat .. a ste se 
snu privarilii expergiscimini, expergescimini e 

VI. Nu koje čudo, da pijanci spe i duboko spe? — »Kako nae 
Polako, Oče, ako nami govoriš. Spomeni se, da propovidaš Božju . 
triznoj čeljadi, a ne skupu sebara [seljaka] « — Znam, da ug pri . 
plemenitom čeljadi, i trudim se služiti vas kako najviše mogu, kao 

bi imao besiditi prid najplemenitijim i najmudrijim zborom; ali nisam 
ja, koji onako govorim; jest Gospodin Bog koji dovikuje ša usta reče- 
noga proroka, Čujte ga: expergiscimini, ebrii, et flete et 
ululat e: Probudite se, pijanci, i plačite i jaučite! Nije, nije samo vino 
što opija, opija oholost i ponosnost, opija bludnost, opija nenavidnost 
opija srdžba i jed, opija lakomost, opija ljubav. U pijanstvu ovih pokata 


se spi, i u spanju tebi se sniva, Snivaju ti se uživanja, dobiti, Sizde, bo- 


gatstva, mladost, ljubavi i prijazna poklonjenja, Ne viruješ? Probudi se 
malo na riči, koje ti na uši trubi jutroska sveta Crkva: pulvis es 
et in pulverem reverteris, Da si šaka praha pomašćena [obo- 
jena] i em to or lat: malo i spoznat ćeš, da snivaš, plakat ćeš 
ita prošasta, 1 ovo malo vrimena, koje ti ostaj it ć 

Mai , koj aje, provodit ćeš ga na 


2. — U propovijedi na 29, nedj D i 

=> <K k j. po Duhovima (str. 233— 
231), pošto je dokazao, da je posao oko atliči spasenja 
najveći i jedini, odgovara ovako na prigovor, da se u svijetu 
ne može misliti samo o spasu duše: 


XIL Ali niki od vas ne puštaju da svršim svoj razgovor, i karaju 
me u svom srcu za nerazborita veleći, da ovi današnji razgovor jest za 
pustinjake:; »Spomeni se, da govoriš čeljadi, koja imadu vladati Gra- 
dom, vladati svojim kućama, koja se pravdaju [t, j. na sudu], trguju 
prodavaju, kupuju! Ovi posli ne mogu se propustiti, Kako dakle ne Prde 
se na svitu činiti nego jedan poso, kako se ima samo nastojati za dušu? 

Ako je tako, tribuje da svi ostavimo svoje kuće, Grad, imanja, da se al- 
rečemo svega i da idemo pustoš naseliti«, [Sad della Bella odgovara 
u kojem smislu i zašto valja nastojanje oko spasenja duše staviti na pivo 
mjesto, i objašnjava to dalje u slijedećem odsjeku XIII om]. 


XII. Vladalac jednoga driva [= vlasnik brodal, koji se s inostra- 
na kraja dili put svoga rodnoga mista, u onom putovanju spava i bla- 
guje, šeta se, misli, razgovara se, a sa svim tizim vazda jednu stvar sa- 
mu čini, to jest, putuje put žuđena kraja; ere ako spava ili se kripi je- 
stojskom ljelom], to čini zato, da mogne sliditi započeti put; ako u 
šeta, pomljivim okom gleda jambore, jedra,. konope; ako misli jest da 
se odhrva silnim vitrima, kad bi ga u kojemu doba drago satelit, ako 
se razgovara, besidi o lukah, gdi je dobro stanje, o vitrih, o poi a u 
jednu rič — sve mu nastojanje ide za tim, da sretno stigne u Kođeni 
kraj, Ubi est unum propter aliud, ibi est tantum unum 
[Gdje je jedno poradi drugoga, tamo je samo jedno]. Jošte i vi možete 
s ovom upravom sliditi: kućom vladati, vladati Gradom, sliditi posle 
koje pod rukom imate, trgovati, prodavati, kupovati, ali tako, da dodu 
spasite, Trgujte, ali bez kamate [t. i. bez lihve|, zaludu od aki m 
nika pokarane i od svete Crkve proklinjane; pravdajte se, ali nemojte 
sudce mititi darima i obećanjima; sudite, ali nemojte da vaš razlog bude 
ugoditi prijatelju i ufanje da će se s tobom držati; vića su potribna, ali 
ima vladati rukom i jezikom ne osveta ili nenavidost ili posobno dobro 
ok g Pojaoi inače bi bilo potribno izbrisati one lipe i avele riči: 
obliti privatorum, publica. curate [zaboravite privatne in- 

terese, skrbite se za javne|,2““ Neka vaša kuća ide naprid, ali ne s krvlju 
siromah& naplaćenom . . . Evo vam, kako se opravlja posao spasenja 
među tolikim brigama ovoga umrloga života. Haec est via, ambu- 
late in ea, [Ovo je put, hodajte njime] . .. 

3, — Iz propovijedi na blagdan Obrezovanja Gospodi- 
nova (str. 5—9): »Cina, koja se od vrimena činiti«, (Tako je 
označen predmet besjede u Kazalu, str. 253). 

IL, Biće i narav vrimena, toliko je u sebi plemenito, da premda 
ga može ljudska pamet pomisliti, ne može ga tumačiti, u čemu biće vre- 
mena prilično je biću Božjemu. Evo vam kako. Svaki od nas 
ispovida, da je Bog na svitu, ali nijedan od nas ne bi umio tomačiti što 
je Bog, Na isti način, tko od vas ne zna, da vrime ima svoje biće? Nu 
ako budem vas pitati, što je vrime, ne ćete mi zaisto umiti odgovoriti, 
ako niste bistrije pameti i tančije nego je bio veliki naučitelj Augustin. 
Čujte njega što o vrimenu reče: Quid est tempus? si nemo ex 
me quaerat,scio; si quaerentiexplicare velim, nescio: 
Što je vrime? ako me tko [ne] pita, znam, ako li hoću odgovoriti ono- 
me, koji me pita, ne znam, Biće vrimena plemenito je također radi 
davnosti [svoje]. Što može biti na svitu davnije od vrimena, buduć 
je svaka stvar bila stvorena u kojegod vrime, koje je od svake davno- 
sti mira [mjera]... Ako hoćemo još gledati njegovu jakost, 
silu njegovu, svako stvorenje pridobiveno njemu se poniživa. Mogući 
kralji sa svojim kraljevstvima, sa svojim carstvima, najglasovitiji voje- 
vode sa svojim vojskama ostaju od njega satreni i sharani, Blaga s toli- 
kim trudom stečena, raskoši najmilije, lipote najljubežljivije. Što još? 
Ista mramorna tvrdost, ista gvozdena jakost jesu prema njemu kao prid 
vrlim [snažnim] i jakim siverom tanka magla, kakono pri ognjenoj vrli- 
nosti suho lišće, Ali najveće njegovo plemenstvo, najveća njegova dika — 
znate li, koja je? Jest, da vrime toliko valja, koliko valja  vikovito, 
koliko naše vikuvično spasenje. Radi česa zove ga Klement 
Aleksandrijski: sufficiens saeculorum viaticum:; podobno 
brašno [popudbina] vikova. A sv. Bernardo veli: nihil pretiosius 
tempore: nijedna stvar nije toliko neprocinjiva koliko je vrime. 
Svaki hip valja, koliko valja vikuvičanstvo. Blaženih nedospitna česti- 

tost [sreća], slava nebeska i sva ona dobra, koja su plod Isukrstove krvi, 
drugo nisu nego plaća, nego nadarje vrimena dobro uložena, Zato vrime 
je stvar toliko neprocinjena, da sva blaga, sve časti, sva vladanja, sva 
svitovna dobra neimaju se prociniti toliko, koliko hip vrimena, | 
Pitajte iste jadne osuđenike [u paklu]; svaki od njih vama će 
reći, da bi spravan bio dati sva zemaljska kraljevstva, sva blaga (da im 
je gospodar), da mogne imati jednu uru, jedan hip onoga vrimena od 
njih nekorisno potraćena, a koje mi nekorisno tratimo, A kad. bismo 
tratili jedan sam [od] ovih hip4, da stečemo sva blaga, sva veličan- 
stva. sadanjega života duše bez koristi! 
U 


2 Riječi uklesane nad ulazom u vijećničku dvoranu kneževa 
dvora u Dubrovniku, ; 

II. Blago neprocinjeno jest vrime, ere, što u svemu vikuvičan- 
stvu ne će moć u raju činiti isti blaženi , , , to jest steći još jedan naj- 
manji dio nebeske slave, to možemo činiti mi jednim samim dilom [či- 
nom] Božje ljubavi u kojigod hip. Što u svemu vikuvičanstvu činiti ne 
mogu osuđenici sa svim svojim prigorkim plačom, sa svim svojim poka- 
janjem, sa svim strašnim mukama svojim (to jest, ne mogu utažiti Božju 
srdžbu) i najmanje krivine proštenje steći, to možemo. dobro mi učiniti 
s jednom suzom, s jednim uzdahom; možemo u svaki hip dilom skruše- 
nja smrsiti [izbrisati] naše grihe, steći proštenje. ' 

IV, Koje čudo dakle, da Duh Sveti, pravi procinitelj vrimena, 
toliko nas nagovara, da čuvamo kao najveće blago vrime. Fili, čon- 
serva tempus: Sinko moj, veli svakome od nas Duh Sveti, čuvaj 
vrime, nemoj ga zaman tratiti, shrani ga, drži ga, ere vrime jest ono 
veliko blago, s kojim trgujući raj se dobiva, Conserva tempus 
Ili, kako šte [štiju, tumače] ini tomačioci: observa tempus. Pazi 
vrime. Ere nije dosta da ga čuvamo i shranimo, kad ga imamo; triba je 
još da ga nastojimo naći kad ga nemamo, to jest, triba iskati prigode da 
ivorimo dobro, tražiti ih, prežati ih, služiti se njima na vrime, ere vrime 
brzim krilom let, Observa tempus. Conserva tenpis, Još 
Seneka pozna neprocinjenu cinu vrimena, kad reče: Quem mihi 
dabis, qui pretium tempori ponat et qui diem aesti- 
met? to je kao da kaže: nije čovika na svitu, koji može vrime podpuno 
prociniti, 

V. Ah vrime, koliko si neprocinjeno, s bolešću I[žalošću] vapim 
sa svetim Bernardom, buduć valjaš toliko, koliko valja Boga uživati! ah 
vrime, sa svim tim toliko si od ljudi necinjenol Nihil pretiosius 
tempore, sed heu, nihil eo vilius hodieinvenitur. Koja 
mu drago stvar od nikakve cine nije u tolikoj necini, koliko je vrime. 
Nihil vilius hodie invenitur. Pače čini se dobitkom velikim 
gubiti vrime, veli Gveriko opat, Trajati vrime u izpraznosti zove se da- 
našnji dan proći vrime , , , Sudite vi, govorim li istinu: ovo blago vri- 
Imena od jutra do večera u što se ulaže? Koliko vrime harče i haraju 
ženske Slave u ispraznom načinjanju: pristaje li kruna, cvit, rudež? 
Koliko prid zrcalom svitujući se da obile crnu zemlju, da narume bliđu 
Snjilu [glinu, ilovačul, da poravnaju ceste lil prodoli, da pokrpaju 
ružne mreže! Koliko u protresanju [ogovaranju], koliko u posilih dan 
i noč, koliko u haranju, u svađah i u ispraznom govorenju! Od jutra do 
večera u što se ulaže vrime? Jedva je ustalo ono čeljade, da njegova 
starija Iprva] misao jest ili oni kamatni pogođaj ili ona parba neprava 
ili ona srdžba načinjena. Veći dio dana u što se ulaže? Igre, tancanja 
posmihovanja [šale], zabave su svakdanje, Mučim gora rasipanja .. ' 
Triba proći vrime, vele, triba proći vrime! Jeda vrime po sebi ne pro- 
hodi, da je od potribe naći način da brzo prođe? Jeda nema krila? 
Prohodi, pače leti, brže nego cinimo. Svi hipi života našega jesu pribro- 
jeni. Ili ih budemo dobro ili zlo tratili, ne možemo ih ni skratiti ni uz- 
množiti, al svaki čas ih je manje. Uru, koju smo prije imali, sad neima- 
mo ter ne ćemo ju nigdar imati. Do ure manjkat će ova ura, koju sada 
imamo, i tako jedna za drugom, dokle ona najposlidnja isteče, a ne 
znamo kad, Radi česa svitovni razumnik [mudrac] reče: homini 

crescenti non adduntur, sed _ subtrahuntur anni. 
[Čovjeku, dok raste dobom, godine se ne dodavaju nego odbijaju]. Ko- 
liko je dakle kratak život mnozih, premda broje mnoga godišta! jer ne 
broji se vrime života ono vrime, u koje se kriposno ne živi. Znate li, 
kako Izaija zove rasipnike vrimena? Zove ih: pueri 100 annorum, 
dica od sto godina, Svaki od nas broji mnogo godišta života, tko 20, tko 
trideset, tko pedeset i tko još više: ali mnozi imajući dosta godina, malo 
su živili: pueri 100 annorum! 

IX, Znam, da sve što sam reko, nikim, koji su se virili za svit i 
za svoje neredne pohlepe, čini se ili jako mučno ili neuzmoženo, A ja 
od Božje strane govorim ti, da će doć vrime, kad ćeš učiniti cinu vri- 
mena, doći će vrime, u koje prominivši miso bolje ćeš suditi, Doći će 
vrime, u koje će ti žalost porazit dušu, da si tolike dneve, tolike ure 
i još [makar] samo jedan hip zaludno tratio, A koja će biti bolest 
[žalost], kad ćeš promisliti, da ti nije već uzdanja vrime prošasto po- 
vratiti! A čekam te, kad budeš biti na krajnih vrimenih da uniđeš u 
nedospitno vikovičanstvo, tada, tada ćeš vrime prociniti , , , Čuj me: 
još da taknuvši danaska Gospodin Bog tvoje srce budeš živiti u naprida 
ko jedan svetac, a da Bog da! vazda [ipak] je istina, da prošasto vri- 
me ne će se nigdar povratiti, da dnevi zlo uloženi jesu u vike s tvojom 
velikom bolestju izgubljeni . , . Možeš težati [obraditi] jednu ledinu i 
izvaditi iz nje u naprid korist, ali ne možeš nigdare osvojiti one dohod- 
ke, koje zapustivši ju jesi izgubio. Nu ako žalost, ere su kadagod vrime 
zlo uložili, mori još one, koji su sa suzami mnogih godišta oplakali 
prošaste krivine, koja li čemerna tuga muči one, koji bivši malo manje 
neg vazda zlo uložili vrime, nahode se na koncu života svoga? ,,. 

X. Ako hoćemo izbaviti naše duše od žalosti tako prigorke, slu- 
Žimo se svitovanjem Duha Svetoga, koji nam veli: Non te praeter- 
eat particula bonae diei. Nemoj ni jedan hip dobra dana 
izgubiti. Zagrli svaku prigodu da dobro diluješ, svaki čas je neprocinjen. 
Ere svaki čas jest podoban da stečeš vikovičanstvo slave , , , Ali odri- 
šimo jednu sumnju. ili jedan razlog suprotivni, koji znam da imate u 
pameti; »Oče, to redovnici mogu činiti, a Bog zna, čine li. Oni nisu u 
brigah svitovnih zapleteni i zamršeni, Mi imamo kuće da njima vlada- 
mo, dicu othraniti, muža, divojke; jedva mi ostaje vrimena da izmolim 
svoje običajne molitve, kad mi se drimlje«, Ja bi moga vami odgovoriti: 
odbij dvi ure od posida, jednu uru od mrmošenja [ogovaranja], tri ure 
od ogledanja, a uru od karanja, i vidit ćeš, hoće li ti ostat vrimena da 
opraviš one posle, koje od nas išću duša, blaženstvo, vikovitost, 

XL Vrime ne gubimo! Da Anibal, strah Italije i poglaviti nepri- 
jatelj rimske republike, bivši razbio rimsku vojsku i posiko šest hiljada 
Rimljana, bude, mogući, služeći se dobro vrimenom, Rim podložio, ne 
bi, izgubivši taku lipu prigodu, svoje srce ovima ričima pečalio: Cum 
potui, nolui, cum volo non possum: mogući nisam hotio, 
sad kad hoću ne mogu. Što čekamo da budemo i mi bez ufanja ovim 
ričima karati nas iste, kad se budemo viditi pri svrhi života našega? i 
da budemo pokarani na sudnji dan od Isukrsta s ostalim osudjenicim, 
da mogući — služeći se dobro ovim sadanjim vrimenom — kraljevati s 
njime [i] uživati u vike, volimo izgubiti vrime, a izgubiti i vikovičanstvo? 

Priljubljeni pravovirni! kratko je vrime; Tempus breve est. 
A za ovim kratkim vrimenom nije veće vrimena. Et tempus non 
erit amplius. Imamo ulisti u vikovičanstvo bez konca. Bit će nam 
čestito [= srićno]|, ako budemo tratili dobro ove hipe života, koji nam 
ostaju; bit će vikovičanstvo nam tužno, zlo služeći se vrimenom. Dum 
tempus habemus operemur bonum, Odlučimo svi dobro se 
vrimenom služiti, ali sadanjim: prošasto nije naše, ni dohodno [budu- 
će]... Nemojmo sebe varati govoreći: do miseca — živit ću, do godi- 
šta — brojit ću razloge sa svojom dušom. Sad, sad! Da nijedan ne 
izide danaska iz ove crkve bez one tvrde odluke: unaprida svaki čas 
života ima biti dobro uložen! Nemojte odbiti na zimno vrime starosti oli 
na. subotu kraja života dilo spasenja. Sada, sadal Redimentes 
tempus, quoniam dies mali sunt. [iskupite vrime, jer su 
dani zli]. Tako čineći s vrimenom dobit ćemo blaženu vikovitost ne- 
svršnu [beskrajnu]. Inako tempus non erit ultra. [Vrimena 
već biti ne će]. 

